Ericu950/Stoicheia-meter-silver huggingface dataset:
φοιταλέῃ μάστιγι χορευέμεν οἱ δὲ κελαινῷ
τύμματι παιφάσσουσι μεμηνότες ἄλλοτε δἄλλῃ
κῦμα καθιππεύουσιν ἀνήνυτον ἄλγος ἔχοντες
πολλάκι καὶ νήεσσιν ἐϋκραίροις ἐνόρουσαν
ῥιπῇ ἐλαυνόμενοι δυσκραέϊ πολλάκι δἅλμης
ἔκθορον ἐς γαῖάν τε κατέδραμον ἀσπαίροντες
καὶ μόρον ἠμείψαντο πολυκμήτων ὀδυνάων
τοῖον γὰρ δάκος αἰνὸν ἐπιρρέπει οὐδ ἀνίησι
καὶ γάρ τοι καὶ βουσὶν ἀνάρσιος εὖτε πελάσσῃ
οἶστρος ἐνιχρίμψῃ δὲ βέλος λαγόνεσσιν ἀραιαῖς
οὔτε τι βουφόρβων μέλεται σέβας οὔτε νομοῖο
οὔτ ἀγέλης ποίην δὲ καὶ αὔλια πάντα λιπόντες
σεύονται λύσσῃ τεθοωμένοι οὐδέ τις αὐτοῖς
οὐ ποταμῶν οὐ πόντος ἀνέμβατος οὐδὲ χαράδραι
ῥωγάδες οὐ πέτρη τις ἀφοίτητος κατερύκει
ῥιπὴν ταυρείην ὅτ ἐπιζέσῃ ὀξὺ κελεύων
βουτύπος ὀτρηρῇσιν ἐπισπέρχων ὀδύνῃσι
πάντῃ δὲ βρυχή πάντῃ δέ οἱ ἅλματα χηλῆς
εἱλεῖται τοίη μιν ἄγει δριμεῖα θύελλα
καὶ τὸ μὲν ἰχθύσιν ἄλγος ὁμοίϊον ἠδὲ βόεσσι
δελφῖνες δἀγέλῃσιν ἁλὸς μέγα κοιρανέουσιν
ἔξοχον ἠνορέῃ τε καὶ ἀγλαϊῃ κομόωντες
ῥιπῇ τὠκυάλῳ διὰ γὰρ βέλος ὥστε θάλασσαν
ἵπτανται φλογόεν δὲ σέλας πέμπουσιν ὀπωπαῖς
ὀξύτατον καί πού τιν ὑποπτήσσοντα χαράδραις
καί τιν ὑπὸ ψαμάθοις εἰλυμένον ἔδρακον ἰχθύν
ὅσσον γὰρ κούφοισι μετ οἰωνοῖσιν ἄνακτες
αἰετοὶ ἢ θήρεσσι μετ ὠμηστῇσι λέοντες
ὅσσον ἀριστεύουσιν ἐν ἑρπυστῆρσι δράκοντες
τόσσον καὶ δελφῖνες ἐν ἰχθύσιν ἡγεμονῆες
τοῖς δοὔτ ἐρχομένοις πελάσαι σχεδὸν οὔτε τις ἄντην
ὄσσε βαλεῖν τέτληκεν ὑποπτώσσουσι δἄνακτος
τηλόθεν ἅλματα δεινὰ καὶ ἄσθματα φυσιόωντος
οἱ δὁπότ ἰθύσωσι λιλαιόμενοι μετὰ φορβήν
πάντ ἄμυδις κλονέουσιν ἀθέσφατα πώεα λίμνης
πάντα πόρον σκιεροὶ δὲ μυχοὶ χθαμαλαί τε χαράδραι
στείνονται λιμένες τε καὶ ἠϊόνων ἐπιωγαὶ
πάντοθεν εἰλομένων ὁ δὲ δαίνυται ὅν κἐθέλῃσι
κρινάμενος τὸν ἄριστον ἀπειρεσίων παρεόντων
ἀλλ ἔμπης καὶ τοῖσιν ἀνάρσιοι ἀντιφέρονται
ἰχθύες οὓς ἀμίας κικλήσκομεν οὐδ ἀλέγουσι
δελφίνων μοῦναι δὲ κατ ἀντία δηριόωνται
ταῖς μὲν ἀφαυρότερον θύννων δέμας ἀμφὶ δὲ σάρκες
ἀβληχραί θαμέες δὲ διὰ στόμα λάβρον ὀδόντες
ὀξέα πεφρίκασι τὸ καὶ μέγα θάρσος ἔχουσιν
οὐδὲ καταπτώσσουσιν ὑπέρβιον ἡγητῆρα
εὖτε γὰρ ἀθρήσωσιν ἀπόσσυτον οἶον ἀπ ἄλλων
δελφίνων ἀγέλης οἱ δἀθρόαι ἄλλοθεν ἄλλαι
ἠΰθ ὑπ ἀγγελίης στρατὸς ἄσπετος εἰς ἕν ἰοῦσαι
στέλλονται ποτὶ μῶλον ἀθαμβέες ὥστ ἐπὶ πύργον
δυσμενέων θύνοντες ἀρήϊοι ἀσπιστῆρες
δελφὶς δἠϋγένειος ὑπαντιόωντος ὁμίλου
πρῶτα μὲν οὐκ ἀλέγει μετὰ δἔσσυται ἄλλοτε ἄλλην
ἁρπάγδην ἐρύων μενοεικέα δαῖτα κιχήσας
ἀλλ ὅτε μιν πολέμοιο περιστέψωσι φάλαγγες
πάντοθεν ἀμφὶ δέ μιν στῖφος μέγα κυκλώσωνται
δὴ τότε οἱ καὶ μόχθος ὑπὸ φρένα δύεται ἤδη
ἔγνω δαἰπὺν ὄλεθρον ἀπειρεσίοις ἔνι μοῦνος
ἑρχθεὶς δυσμενέεσσι πόνος δἀναφαίνεται ἀλκῆς
αἱ μὲν γὰρ λυσσηδὸν ἀολλέες ἀμφιχυθεῖσαι
δελφῖνος μελέεσσι βίην ἐνέρεισαν ὀδόντων
πάντῃ δὲ πρίουσι καὶ ἄτροποι ἐμπεφύασι
πολλαὶ μὲν κεφαλῆς δεδραγμέναι αἱ δὲ γενείων
γλαυκῶν αἱ δαὐτῇσιν ἐνὶ πτερύγεσσιν ἔχονται
πολλαὶ δἐν λαγόνεσσι γένυν πήξαντο δαφοινήν
ἄλλαι δἀκροτάτην οὐρὴν ἕλον αἱ δὑπένερθε
νηδύν αἱ δἄρ ὕπερθεν ὑπὲρ νώτοιο νέμονται
ἄλλαι δἐκ λοφιῆς αἱ δαὐχένος ᾐώρηνται
αὐτὰρ ὁ παντοίοισι περιπληθὴς καμάτοισι
πόντον ἐπαιγίζει σφακέλῳ δέ οἱ ἔνδον ὀρεχθεῖ
μαινομένη κραδίη φλεγέθει δέ οἱ ἦτορ ἀνίῃ
πάντῃ δὲ θρώσκει καὶ ἑλίσσεται ἄκριτα θύων
παφλάζων ὀδύνῃσι κυβιστητῆρι δἐοικὼς
ἄλλοτε μὲν βαθὺ κῦμα διατρέχει ἠΰτε λαίλαψ
ἄλλοτε δἐς νεάτην φέρεται βρύχα πολλάκι δἅλμης
ἀφρὸν ὑπερθρώσκων ἀναπάλλεται εἴ ἑ μεθείη
ἐσμὸς ὑπερφιάλων νεπόδων θρασύς αἱ δἀλίαστοι
οὔτι βίης μεθιᾶσιν ὁμῶς δέ οἱ ἐμπεφύασι
καί οἱ δυομένῳ τε μίαν δύνουσι κέλευθον
αὖτις δἀνθρώσκοντι σὺν ἔξαλοι ἀΐσσουσιν
ἑλκόμεναι φαίης κε νέον τέρας Ἐννοσιγαίῳ
τίκτεσθαι δελφῖσι μεμιγμένον ἠδ ἀμίῃσιν
ὧδε γὰρ ἀργαλέῃ ξυνοχῇ πεπέδηται ὀδόντων
ὡς δὅταν ἰητὴρ πολυμήχανος ἕλκος ἀφύσσων
οἰδαλέον τῷ πολλὸν ἀνάρσιον ἔνδοθεν αἷμα
ἐντρέφεται διεράς τε γονάς κυανόχροα λίμνης
ἑρπετά τειρομένοιο κατὰ χροὸς ἐστήριξε
δαίνυσθαι μέλαν αἷμα τὰ δαὐτίκα γυρωθέντα
κυρτοῦται καὶ λύθρον ἐφέλκεται οὐδ ἀνίησιν
εἰσόκεν αἱμοβαρῆ ζωρὸν πότον αὖ ἐρύσαντα
ἐκ χροὸς αὐτοκύλιστα πέσῃ μεθύουσιν ὁμοῖα
ὣς ἀμίαις οὐ πρόσθε χαλᾷ μένος εἰσόκε σάρκα
κείνην ἥν ποτ ἔμαρψαν ὑπὸ στόμα δαιτρεύσωνται
ἀλλ ὅτε μιν προλίπωσιν ἀναπνεύσῃ δὲ πόνοιο
δελφίς δὴ τότε λύσσαν ἐσόψεαι ἡγητῆρος
χωομένου κρυερὴ δἀμίαις ἀναφαίνεται ἄτη
αἱ μὲν γὰρ φεύγουσιν ὁ δἐξόπιθεν κεραΐζων
εἰδόμενος πρηστῆρι δυσηχέϊ πάντ ἀμαθύνει
δάπτων ἐμμενέως κατὰ δαἵματι πόντον ἐρεύθει
αἰχμάζων γενύεσσι παθὼν δἀπετίσατο λώβην
ὧδε καὶ ἐν ξυλόχοισιν ἔχει φάτις ἀγρευτήρων
θῶας ὑπερφιάλους ἔλαφον πέρι ποιπνύεσθαι
ἀγρομένους οἱ μὲν γὰρ ἐπαΐγδην γενύεσσι
σάρκας ἀφαρπάζουσι καὶ ἀρτιχύτοιο φόνοιο
θερμὸν ἔαρ λάπτουσιν ὁ δαἱμάσσων ὀδύνῃσι
βεβρυχὼς ὀλοῇσι περίπλεος ὠτειλῇσιν
ἄλλοτ ἐπ ἀλλοίων ὀρέων διαπάλλεται ἄκρας
οἱ δέ μιν οὐ λείπουσιν ἀεὶ δέ οἱ ἐγγὺς ἕπονται
ὠμησταί ζωὸν δὲ διαρταμέοντες ὀδοῦσι
ῥινὸν ἀποσχίζουσι πάρος θανάτοιο κυρῆσαι
δαῖτα κελαινοτάτην τε καὶ ἀλγίστην πονέοντες
ἀλλ ἤ τοι θῶες μὲν ἀναιδέες οὔτιν ἔτισαν
ποινήν ἐκ δἐγέλασσαν ἐπὶ φθιμένοις ἐλάφοισιν
θαρσαλέαι δἀμίαι τάχα κύντερα δηρίσαντο
δελφίνων κἀκεῖνο πανέξοχον ἔργον ἀκούων
ἠγασάμην τοῖς εὖτ ἂν ὀλέθριος ἐγγὺς ἵκηται
νοῦσος ἀταρτηρή τοὺς δοὐ λάθεν ἀλλ ἐδάησαν
τέρμα βίου πέλαγος δὲ καὶ εὐρέα βένθεα λίμνης
φεύγοντες κούφοισιν ἐπ αἰγιαλοῖσιν ἔκελσαν
ἔνθα δἀποπνείουσι καὶ ἐν χθονὶ μοῖραν ἕλοντο
ὄφρα τις ἢ μερόπων ἱερὸν τρόχιν Ἐννοσιγαίου
κείμενον αἰδέσσαιτο χυτῇ τἐπὶ θινὶ καλύψαι
μνησάμενος φιλότητος ἐνηέος ἠὲ καὶ αὐτὴ
βρασσομένη ψαμάθοισι δέμας κρύψειε θάλασσα
μηδέ τις εἰναλίων ἐσίδοι νέκυν ἡγητῆρα
μηδέ τις οἰχομένῳ περ ἐνὶ χροΐ λωβήσαιτο
δυσμενέων ἀρετὴ δὲ καὶ ὀλλυμένοισιν ὀπηδεῖ
καὶ κράτος οὐδ ᾔσχυναν ἑὸν κλέος οὐδὲ θανόντες
Κεστρέα δἐν πάντεσσιν ἁλὸς νεπόδεσσιν ἀκούω
φέρβειν πρηΰτατόν τε δικαιότατόν τε νόημα
μοῦνοι γὰρ κεστρῆες ἐνηέες οὔθ ὁμόφυλον
οὔτέ τιν ἀλλοίης γενεῆς ἄπο πημαίνουσιν
οὐδέ ποτε ψαύουσιν ὑπὸ στόμα σαρκὸς ἐδωδῆς
οὐδέ φόνου λάπτουσιν ἀπημοσύνῃ δὲ νέμονται
αἵματος ἄχραντοι καὶ ἀκηδέες ἁγνὰ γένεθλα
φέρβονται δἢ χλωρὸν ἁλὸς μνίον ἠὲ καὶ αὐτὴν
ἰλύν ἀλλήλων τε δέμας περιλιχμάζουσι
τοὔνεκα καί τιν ἔχουσι μετ ἰχθύσι τίμιον αἰδῶ
οὐ γάρ τις κείνων νεαρὸν τόκον οἷα καὶ ἄλλων
σίνεται ὠμοφάγων δὲ βίην ἀπέχουσιν ὀδόντων
ὣς αἰεὶ μετὰ πᾶσι Δίκης πρεσβήϊα κεῖται
αἰδοίης πάντῃ δὲ γεράσμιον ἤρατο τιμήν
οἱ δἄλλοι μάλα πάντες ὀλέθριοι ἀλλήλοισιν
ἔλλοπας ἀλλ ἄρα τοῖσι καὶ ὄμματα καὶ νόος αἰὲν
ἐγρήσσει πανάϋπνος ἐπεὶ τρομέουσι μὲν αἰεὶ
φέρτερον ἀντιόωντα χερειότερον δὀλέκουσι
μοῦνον δοὔποτε φασὶν ἀνὰ κνέφας ἀσπαλιῆες
εἰς ἄγρην πεσέειν ἁπαλὸν σκάρον ἀλλά που ὕπνον
ἐννύχιον κοίλοισιν ὑπὸ κευθμῶσιν ἰαύειν
οὐ μέντοι τό γε θαῦμα Δίκην ἀπάτερθε θαλάσσης
ναιετάειν οὐ γάρ τι πάλαι πρέσβειρα θεάων
οὐδὲ μετὰ θνητοῖσιν ἔχε θρόνον ἀλλὰ κυδοιμοὶ
δυσκέλαδοι καὶ θοῦρος Ἄρευς φθισήνορος ἄτη
μαῖά τἐρικλαύστων πολέμων Ἔρις ἀλγεσίδωρος
ἔφλεγον ἡμερίων δειλὸν γένος οὐδέ τι θηρῶν
κεκριμένοι πολέες μερόπων ἔσαν ἀλλὰ λεόντων
αἰνότεροι πύργους τεὐτείχεας ἠδὲ μέλαθρα
νηούς τἀθανάτων εὐώδεας αἵματι φωτῶν
καπνῷ ταἰθαλόεντι κατείνυον Ἡφαίστοιο
εἰσόκε ῥαιομένην γενεὴν ᾤκτειρε Κρονίων
ὑμῖν δΑἰνεάδῃσιν ἐπέραπε γαῖαν ἀνάψας
ἀλλ ἔτι καὶ προτέροισιν ἐν Αὐσονίων βασιλεῦσι
θῦνεν Ἄρης Κελτούς τε καὶ αὐχήεντας Ἴβηρας
θωρήσσων Λιβύης τε πολύν πόρον ἔργα τε Ῥήνου
Ἴστρον τΕὐφρήτην τε τί μοι τάδε δούρατος ἔργα
μεμνῆσθαι νῦν γάρ σε Δίκη θρέπτειρα πολήων
γινώσκω μερόπεσσι συνέστιον ἠδὲ σύνοικον
ἐξ οὗ μοι κραίνουσι μέγαν θρόνον ἐμβεβαῶτες
ἄμφω θεσπέσιός τε πατὴρ καὶ φαίδιμος ὄρπηξ
ἐκ τῶν μοι γλυκύς ὅρμος ἀνακτορίης πεπέτασται
τούς μοι καὶ ῥύοισθε καὶ ἔμπεδον ἰθύνοιτε
πολλαῖς ἐν δεκάδεσσιν ἑλισσομένων ἐνιαυτῶν
Ζεῦ τε καὶ Οὐρανίδαι Ζηνὸς χορός εἴ τις ἀμοιβὴ
εὐσεβίης σκήπτρῳ δὲ τελεσφόρον ὄλβον ἄγοιτε
νῦν δἄγε μοι σκηπτοῦχε παναίολα δήνεα τέχνης
ἰχθυβόλου φράζοιο καὶ ἀγρευτῆρας ἀέθλους
θεσμόν τεἰνάλιον ξυμβάλλεο τέρπεο δοἴμῃ
ἡμετέρῃ σοῖς μὲν γὰρ ὑπὸ σκήπτροισι θάλασσα
εἰλεῖται καὶ φῦλα Ποσειδάωνος ἐναύλων
ἔργα δέ τοι ξύμπαντα μετ ἀνδράσι πορσύνονται
σοὶ δἐμὲ τερπωλήν τε καὶ ὑμνητῆρ ἀνέηκαν
δαίμονες ἐν Κιλίκεσσιν ὑφ Ἑρμαίοις ἀδύτοισι
Ἑρμεία σὺ δέ μοι πατρώϊε φέρτατε παίδων
Αἰγιόχου κέρδιστον ἐν ἀθανάτοισι νόημα
φαῖνέ τε καὶ σήμαινε καὶ ἄρχεο νύσσαν ἀοιδῆς
ἰθύνων βουλὰς δὲ περισσονόων ἁλιήων
αὐτός ἄναξ πρώτιστος ἐμήσαο καὶ τέλος ἄγρης
παντοίης ἀνέφηνας ἐπ ἰχθύσι κῆρας ὑφαίνων
Πανὶ δὲ Κωρυκίῳ βυθίην παρακάτθεο τέχνην
παιδὶ τεῷ τὸν φασὶ Διὸς ῥυτῆρα γενέσθαι
Ζηνὸς μὲν ῥυτῆρα Τυφαόνιον δὀλετῆρα
κεῖνος γὰρ δείπνοισιν ἐπ ἰχθυβόλοισι δολώσας
σμερδαλέον Τυφῶνα παρήπαφεν ἔκ τε βερέθρου
δύμεναι εὐρωποῖο καὶ εἰς ἁλὸς ἐλθέμεν ἀκτήν
ἔνθα μιν ὀξεῖαι στεροπαὶ ῥιπαί τε κεραυνῶν
ζαφλεγέες πρήνιξαν ὁ δαἰθόμενος πυρὸς ὄμβροις
κρᾶθ ἑκατὸν πέτρῃσι περιστυφελίζετο πάντῃ
ξαινόμενος ξανθαὶ δὲ παρ ἠϊόνεσσιν ἔτ ὄχθαι
λύθρῳ ἐρευθιόωσι Τυφαονίων ἀλαλητῶν
Ἑρμεία κλυτόβουλε σὲ δἔξοχον ἱλάσκονται
ἰχθυβόλοι τῷ καί σε σὺν ἀγροίοισιν ἀΰσας
δαίμοσιν εὐθήροιο μετὰ κλέος ἔρχομαι οἴμης
πρῶτα μὲν ἀσπαλιῆϊ δέμας καὶ γυῖα παρείη
ἀμφότερον καὶ κραιπνὰ καὶ ἄλκιμα μήτε τι λίην
πίονα μήτε τι σαρκὶ λελειμμένα δὴ γὰρ ἀνάγκη
πολλάκι μιν κρατεροῖσιν ἀνελκομένοισι μάχεσθαι
ἰχθύσιν οἷς ὑπέροπλον ἔνι σθένος εἰσόκεν ἅλμης
μητρὸς ἐν ἀγκοίνῃσιν ἑλισσόμενοι δονέονται
χρειὼ δἐκ πέτρης τε θορεῖν πέτρην τἀνοροῦσαι
ῥηϊδίως χρειὼ δὲ πόνου βυθίοιο ταθέντος
ῥίμφα διϊχνεῦσαι δολιχὸν πόρον ἔς τε βάθιστα
δῦναι καὶ μίμνοντα μετ οἴδμασιν ὡς ἐπὶ γαίης
δηθύνειν ἔργοισι πονεύμενον οἷς ἐνὶ πόντῳ
ἄνδρες ἀεθλεύουσι ταλάφρονα θυμὸν ἔχοντες
ψυχὴν δἀσπαλιεὺς πολυπαίπαλος ἠδὲ νοήμων
εἴη ἐπεὶ μάλα πολλὰ καὶ αἰόλα μηχανόωνται
ἰχθύες ἐγκύρσαντες ἀνωΐστοισι δόλοισι
τολμήεις δὲ μάλιστα καὶ ἄτρομος ἠδὲ σαόφρων
εἴη μηδ ὕπνου φιλέοι κόρον ὀξὺ δὲ λεύσσοι
ἐγρήσσων κραδίῃ τε καὶ ὄμμασι πεπταμένοισιν
εὖ δὲ φέροι καὶ χεῖμα Διὸς καὶ δίψιον ὥρην
Σειρίου ἱμείροι δὲ πόνων ἐράοι δὲ θαλάσσης
ὧδε γὰρ εὐάγρης τε καὶ Ἑρμείᾳ φίλος εἴη
Θήρη δἑσπερίη μὲν ὀπωρινῇσιν ἐν ὥραις
καρτίστη τελέθει καὶ ἑωσφόρος εὖτ ἀνατέλλῃ
χείματι δἠελίοιο βολαῖς ἅμα κιδναμένῃσι
στέλλεσθαι πᾶν δἦμαρ ἐν εἴαρι τηλεθόωντι
ἄγραις παντοίῃσιν ὀφέλλεται ἦμος ἅπαντες
ἔλλοπες ἠϊόνεσσιν ἐφέστιοι ἐγγύθι γαίης
ἕλκονται τοκετῶν τε μόγῳ δίψῃ τἈφροδίτης
αἰεὶ δεἰς ἄνεμον παπταινέμεν ὅς κεν ἄῃσιν
ἤπιος εὐδιόων μαλακὴν ἅλα κοῦφα κυλίνδων
λάβρους γὰρ τρομέουσι καὶ ἐχθαίρουσιν ἀήτας
ἰχθύες οὐδ ἐθέλουσιν ὑπεὶρ ἅλα δινεύεσθαι
εὐκραεῖ δἀνέμῳ περιδέξιος ἵσταται ἄγρη
πάντες δὲ πνοιῇσιν ἐναντία καὶ ῥοθίοισι
πλῶτες ἁλὸς θύνουσιν ἐπεὶ σφίσιν ὧδε κέλευθος
ῥηϊτέρη στείχουσιν ἐπ ᾐόνας οὐδ ὑπ ἀνάγκης
ἐξόπιθε ῥιπῇσιν ἐλαυνόμενοι μογέουσιν
ἀλλ ἁλιεὺς στέλλοιτο λίνον πνοιῇσι πετάσσας
οὔριον ἐς Βορέην μέν ἐπὴν Νότος ὑγρὸς ἄῃσιν
ἐς Νοτίην δὲ θάλασσαν ἐπειγομένου Βορέαο
Εὔρου δἱσταμένοιο ποτὶ Ζεφύροιο κέλευθα
πρὸς δΕὖρον Ζέφυρος φορέοι σκάφος ὧδε γὰρ ἑσμοὶ
ἄσπετοι ἀντήσουσι καὶ εὔβολος ἔσσεται ἄγρη
τέτραχα δεἰναλίης θήρης νόμον ἐφράσσαντο
ἰχθυβόλοι καὶ τοὶ μὲν ἐπ ἀγκίστροισι γάνυνται
τῶν δοἱ μὲν δονάκεσσιν ἀναψάμενοι δολιχοῖσιν
ὁρμιὴν ἵππειον ἐΰπλοκον ἀγρώσσουσιν
οἱ δαὔτως θώμιγγα λινόστροφον ἐκ παλαμάων
δησάμενοι πέμπουσιν ὁ δἢ καθέτοισι γέγηθεν
ἢ πολυαγκίστροισιν ἀγάλλεται ὁρμιῇσι
δίκτυα δαὖτ ἄλλοισι μέλει πλέον ἐντύνεσθαι
τῶν τὰ μὲν ἀμφίβληστρα τὰ δὲ γρῖφοι καλέονται
γάγγαμά τἠδ ὑποχαὶ περιηγέες ἠδὲ σαγῆναι
ἄλλα δὲ κικλήσκουσι καλύμματα σὺν δὲ σαγήναις
πέζας καὶ σφαιρῶνας ὁμοῦ σκολιόν τε πάναγρον
μυρία δαἰόλα τοῖα δολορραφέων λίνα κόλπων
ἄλλοι δαὖ κύρτοισιν ἐπὶ φρένα μᾶλλον ἔχουσι
κύρτοις οἵ κνώσσοντας ἑοὺς ηὔφρηναν ἄνακτας
εὐκήλους βαιῷ δὲ πόνῳ μέγα κέρδος ὀπηδεῖ
ἄλλοι δοὐτάζουσι τανυγλώχινι τριαίνῃ
ἔλλοπας ἐκ χέρσου τε καὶ ἐκ νεός ὡς ἐθέλουσι
ἀτρεκέως ἴσασιν ὅσοι τάδε τεκταίνονται
ἰχθύσι δοὐκ ἄρα μοῦνον ἐπ ἀλλήλοισι νόημα
πυκνὸν ἔην καὶ μῆτις ἐπίκλοπος ἀλλὰ καὶ αὐτοὺς
πολλάκις ἐξεπάφησαν ἐπίφρονας ἀγρευτῆρας
καὶ φύγον ἀγκίστρων τε βίας λαγόνας τε πανάγρων
ἤδη ἐνισχόμενοι παρὰ δὲ φρένας ἔδραμον ἀνδρῶν
βουλῇ νικήσαντες ἄχος δἁλιεῦσι γένοντο
κεστρεὺς μὲν πλεκτῇσιν ἐν ἀγκοίνῃσι λίνοιο
ἑλκόμενος δόλον οὔτι περίδρομον ἠγνοίησεν
ὕψι δἀναθρώσκει λελιημένος ὕδατος ἄκρου
ὀρθὸς ἄνω σπεύδων ὅσσον σθένος ἅλματι κούφῳ
ὁρμῆσαι βουλῆς δὲ σαόφρονος οὐκ ἐμάτησε
πολλάκι γὰρ ῥιπῇσι καὶ ὕστατα πείσματα φελλῶν
ῥηϊδίως ὑπερᾶλτο καὶ ἐξήλυξε μόροιο
ἢν δὅ γἀνορμηθεὶς πρῶτον στόλον αὖτις ὀλίσθῃ
ἐς βρόχον οὐκέτ ἔπειτα βιάζεται οὐδ ἀνορούει
ἀχνύμενος πείρῃ δὲ μαθὼν ἀποπαύεται ὁρμῆς
ὡς δὅτε τις νούσῳ πολυκηδέϊ δηρὸν ἀλύων
πρῶτα μὲν ἱμείρων τε καὶ ἱέμενος βιότοιο
πάντα μάλ ἰητῆρσιν ἐφέσπεται ὅσσα κέλονται
ῥέζων ἀλλ ὅτε κῆρες ἐπικρατέωσιν ἄφυκτοι
Ἄϊδος οὐκέτ ἔπειτα μέλει βίου ἀλλὰ τανυσθεὶς
κεῖται ἐπιτρέψας θανάτῳ κεκαφηότα γυῖα
ἤδη λοίσθιον ἦμαρ ὁρώμενος ἐγγύθι πότμου
ὣς ἄρα καὶ κεστρεὺς ἐδάη τέλος οἷον ἱκάνει
Μύραιναι δὅτε κέν ποτ ἐνιπλήξωσι λίνοισι
διζόμεναι βρόχον εὐρὺν ἐν ἕρκεϊ δινεύονται
τοῦ δὲ διαΐγδην ὀφίων νόμον ὁρμηθεῖσαι
πᾶσαι ὀλισθηροῖσι διεξέπεσον μελέεσσι
λάβραξ δὲ πτερύγεσσι διὰ ψαμάθοιο λαχήνας
βόθρον ὅσον δέξασθαι ἑὸν δέμας ἠΰτ ἐς εὐνὴν
ἐκλίνθη καὶ τοὶ μὲν ἐπ ἠϊόνας κατάγουσι
δίκτυον ἀσπαλιῆες ὁ δἰλύϊ κείμενος αὔτως
ἀσπασίως ἤλυξε καὶ ἔκφυγεν ἄρκυν ὀλέθρου
τοῖα δὲ τεχνάζει καὶ μορμύρος εὖτ ἂν ἐς ἄγρην
φράσσηται προπεσών ὁ δὲ δύεται ἐν ψαμάθοισι
λάβραξ δἀγκίστροιο τυπεὶς εὐκαμπέος αἰχμῇ
ὑψόσ ἀναθρώσκων κεφαλὴν ἀζηχὲς ἐρείδει
αὐτῇ ἐν ὁρμιῇ βεβιημένος ὄφρα οἱ ἕλκος
εὐρύτερόν τε γένοιτο καὶ ἐκφυγέῃσιν ὄλεθρον
τοῖα καὶ ὄρκυνοι μεγακήτεες ἐφράσσαντο
εὖτε γὰρ ἁρπάξωσι γένυν γναμπτοῖο δόλοιο
ῥίμφα τιταινόμενοι νεάτην ὑπὸ βύσσαν ἵενται
χεῖρα βιαζόμενοι θηρήτορος ἢν δἀνύσωσιν
ἐς πέδον αὐτίκ ἔπειτα κάρη θείνοντες ἐς οὖδας
ὠτειλὴν ἔρρηξαν ἀποπτύουσι δἀκωκήν
ἀλλ ὁπόταν καθέτοισι πελώριοι ἀμφιχάνωσιν
ἰχθύες οἷα βοῶν τε πέλει προβάτων τε γένεθλα
ἢ βατὶς ἢ καὶ ὄνων νωθρὸν γένος οὐκ ἐθέλουσιν
ἕσπεσθαι ψαμάθοισι δἐπὶ πλατὺ σῶμα βαλόντες
ἀθρόοι ἐμβαρύθουσι μόγον θἁλιεῦσιν ἔθηκαν
πολλάκι δἐξώλισθον ἀπ ἀγκίστροιο λυθέντες
Λαιψηραὶ δἀμίαι καὶ ἀλώπεκες εὖτ ἂν ἔχωνται
εὐθὺς ἄνω σπεύδουσιν ὑποφθαδόν αἶψα δὲ μέσσην
ὁρμιὴν ὑπ ὀδοῦσι διέτμαγον ἠὲ καὶ ἄκρας
χαίτας τοὔνεκα τῇσιν ἐχαλκεύσανθ ἁλιῆες
καυλὸν ἐπ ἀγκίστρῳ δολιχώτερον ἄρκος ὀδόντων
ναὶ μὴν καὶ νάρκη σφέτερον νόον οὐκ ἀπολείπει
πληγῇ ἀνιάζουσα τιταινομένη δὀδύνῃσιν
ὁρμιῇ λαγόνας προσπτύσσεται αἶψα δὲ χαίτης
ἱππείης δόνακός τε διέδραμεν ἔς θἁλιῆος
δεξιτερὴν ἔσκηψε φερώνυμον ἰχθύος ἄλγος
πολλάκι δἐκ παλάμης κάλαμος φύγεν ὅπλα τε θήρης
τοῖος γὰρ κρύσταλλος ἐνίζεται αὐτίκα χειρί
σηπίαι αὖ τοίῃσι δολοφροσύνῃσι μέλονται
ἔστι τις ἐν μήκωσι θολὸς κείνῃσι πεπηγὼς
κυάνεος πίσσης δνοφερώτερος ἀχλύος ὑγρῆς
φάρμακον ἀπροτίοπτον ὅ τε σφίσιν ἄλκαρ ὀλέθρου
ἐντρέφεται τὰς δεὖτ ἂν ἕλῃ φόβος αὐτίκα κείνου
ὀρφναίας ῥαθάμιγγας ἀνήμεσαν ἀμφὶ δὲ πόντου
πάντα πέριξ ἐμίηνε καὶ ἠμάλδυνε κέλευθα
ἰχὼρ ἀχλυόεις ἀνὰ δἔτραπε πᾶσαν ὀπωπήν
αἱ δὲ διὰ θολόεντος ἄφαρ φεύγουσι πόροιο
ῥηϊδίως καὶ φῶτα καὶ εἴ ποθι φέρτερον ἰχθύν
ταῖς δἴσα τεχνάζουσι καὶ ἠερόφοιτα γένεθλα
τευθίδος οὐ δἄρα τῇσι μέλας θολὸς ἀλλ ὑπερευθὴς
ἐντρέφεται μῆτιν δὲ πανείκελον ἐντύνονται
Τοίοις μὲν φρονέουσι νοήμασιν ἀλλὰ καὶ ἔμπης
ὄλλυνται πυκινῇσιν ἐπιφροσύναις ἁλιήων
τοὺς μὲν δὴ πελάγεσσιν ἐν ἠλιβάτοισι θέοντας
ῥηϊδίως ἐρύουσιν ἐπεὶ σφίσιν οὔτι νόημα
ποικίλον ἤδη γάρ τις ἐπέσπασε καὶ κρομύοισι
γυμνοῖς τἀγκίστροισιν ἑλὼν πελαγοστρόφον ἰχθύν
ὅσσοι δαὖ γαίης ἁλιερκέος ἄγχι νέμονται
τοῖσι μὲν ὀξύτερος πέλεται νόος ἀλλὰ καὶ αὐτῶν
βαιοὶ μὲν καρῖσιν ἀφαυροτέραις ἐρύονται
πουλυπόδων θυσάνοις ἢ καρκίνῳ ἀμφιχανόντες
καρκινάσιν τὀλίγῃσι καὶ εἰ κρέας ἁλμυρὸν ἅπτοις
πετραίαις θἑλμῖσι καὶ ὅττι τοι ἄγχι παρείη
ἰχθυόεν βαιοὺς δἐπὶ μείζοσιν ὁπλίζοιο
δείπνοις γὰρ γελόωντες ἐπισπεύδουσιν ὄλεθρον
ἦ γὰρ ἀεὶ πλωτῶν σιφλὸν γένος θεόντων
θύννον μὲν κορακῖνος ἄγει λάβρακα δὲ καρὶς
πιαλέη χάννος δὲ φίλον φάγροισι δέλετρον
καὶ βῶκες συνόδοντι καὶ ἱππούροισιν ἴουλοι
τρίγλη δὀρφὸν ἔπεφνε καὶ ἔσπασε κιρρίδα πέρκη
μαινίδι δὲ χρύσοφρυς ἀνέλκεται αὐτὰρ ἀνιγραὶ
μύραιναι μετὰ σάρκας ἐπειγόμεναι φορέονται
πουλυπόδων ὅσσοι δὲ δέμας περίμετρον ἔχουσι
θύννῳ μὲν κάλλιχθυς ἰαίνεται αὐτὰρ ὀνίσκοις
ὄρκυνος λάβρακα δἐπ ἀνθίῃ ὁπλίζοιο
ἵππουρον ξιφίῃ γλαύκῳ δἔπι κεστρέα πείροις
ἄλλῳ δἀλλοίην γενεὴν ἐπιτεχνάζοιο
κρέσσονι χειροτέρην ἐπεὶ ἦ μάλα πάντες ἔασιν
ἀλλήλοις φορβή τε φίλη καὶ λίχνος ὄλεθρος
ὣς οὐδὲν λιμοῖο κακώτερον οὐδὲ βαρείης
γαστέρος ἣ κρατέει μὲν ἐν ἀνθρώποισιν ἀπηνὴς
καὶ χαλεπὴ δέσποινα συνέστιος οὔποτε δασμῶν
ληθομένη πολλοὺς δὲ παρασφήλασα νόοιο
εἰς ἄτην ἐνέηκε καὶ αἴσχεσιν ἐγκατέδησε
γαστὴρ δὲ θήρεσσι καὶ ἑρπυστῆρσιν ἀνάσσει
ἠερίῃς τἀγέλῃσι τὸ δὲ πλέον ἐν νεπόδεσσι
κάρτος ἔχει κείνοις γὰρ ἀεὶ μόρος ἔπλετο γαστήρ
Ἀνθιέων δὲ πρῶτα περίφρονα πεύθεο θήρην
οἵην ἡμετέρης ἐρικυδέος ἐντύνονται
πάτρης ἐνναετῆρες ὑπὲρ Σαρπηδόνος ἀκτῆς
ὅσσοι θἙρμείαο πόλιν ναυσίκλυτον ἄστυ
Κωρύκιον ναίουσι καὶ ἀμφιρύτην Ἐλεοῦσαν
πέτρας μὲν κείνας τεκμαίρεται ἐγγύθι γαίης
ἴδρις ἀνήρ οἵῃσιν ὑπ ἀνθίαι αὐλίζονται
ἀντροφυεῖς κευθμῶσι διαρρῶγας θαμέεσσι
δουρὶ δἀναπλώσας πινάκων ἐριηχέα τεύχει
δοῦπον ἐπικροτέων πατάγῳ θἐπιτέρπεται ἦτορ
ἀνθιέων καί πού τις ἀνέδραμεν αὐτίκα λίμνης
παπταίνων ἄκατόν τε καὶ ἀνέρα τῷ δἄρ ἑτοίμας
πέρκας εὐθὺς ἵησιν ἐν οἴδμασιν ἢ κορακίνους
ἀσπαλιεύς πρώτης ὀρέγων ξεινήϊα φορβῆς
αὐτὰρ ὅ γἁρπάγδην κεχαρημένος εἰλαπινάζει
δαῖτα φίλην σαίνει τε δολόφρονα θηρητῆρα
ὡς δὲ φιλοξείνοιο μετ ἀνέρος οἰκία κέλσῃ
κλεινὸς ἀνὴρ ἢ χειρὸς ἐν ἔργμασιν ἠὲ νόοιο
ἀσπασίως δὅ μιν εἶδεν ἐφέστιον εὖ δέ ἑ δώροις
εὖ τέ μιν εἰλαπίναις τε φιλοφροσύναις τἀγαπάζει
παντοίαις ἄμφω δὲ γεγηθότες ἀμφὶ τραπέζῃ
τέρπονται κρητῆρος ἀμοιβαίοις δεπάεσσιν
ὣς ὁ μὲν ἀσπαλιεὺς κεχαρημένος ἐλπωρῇσι
μειδιάᾳ δείπνοις δὲ νέοις ἐπιτέρπεται ἰχθύς
ἔνθεν ἔπειθ ὁ μὲν αἰὲν ἐπημάτιος ποτὶ πέτρην
στέλλεται οὐδ ἀνίησιν ἑὸν πόνον οὐδ ἀπολείπει
δαῖτα φέρων οἱ δαὐτίκ ἀολλέες ἀμφαγέρονται
δαιτυμόνες κατὰ χῶρον ἅτε κλητῆρος ἄγοντος
αἰεὶ δὲ πλεόνεσσιν ἑτοιμοτέροις τε παρίσχει
φορβὴν ἁρπαλέην οὐδέ σφισιν ἄλλα κέλευθα
οὐδ ἄλλοι κευθμῶνες ἐνὶ φρεσίν ἀλλὰ μένοντες
αὐτοῦ δηθύνουσιν ἅτε σταθμοῖσι νομήων
πώεα χειμερίοισιν ἐν ἤμασιν αὐλίζονται
οὐδ ὀλίγον σηκοῖο λιλαιόμενα προνέεσθαι
οἱ δὅτ ἐσαθρήσωσιν ἀειρομένην ἀπὸ χέρσου
σπερχομένην τἐλάταις ἄκατον τρόφον αὐτίκα πάντες
ὀρθοὶ καγχαλόωντες ὑπεὶρ ἅλα δινεύοντες
ἱμερόεν παίζουσι καὶ ἀντιόωσι τιθήνῃ
ὡς δὁπότ ἀπτήνεσσι φέρῃ βόσιν ὀρταλίχοισι
μήτηρ εἰαρινοῦ ζεφύρου πρωτάγγελος ὄρνις
οἱ δἁπαλὸν τρύζοντες ἐπιθρώσκουσι καλιῇ
γηθόσυνοι περὶ μητρὶ καὶ ἱμείροντες ἐδωδῆς
χεῖλος ἀναπτύσσουσιν ἅπαν δἐπὶ δῶμα λέληκεν
ἀνδρὸς ξεινοδόκοιο λίγα κλάζουσα νεοσσοῖς
ὣς οἵ γε θρεπτῆρος ἐναντίον ἐρχομένοιο
γηθόσυνοι θρώσκουσι χοροιτύπον ὥστ ἀνὰ κύκλον
τοὺς δἁλιεὺς βρώμῃσιν ἐπασσυτέρῃσι λιπαίνων
χειρί τἐπιψαύων χειρός τἄπο δῶρα τιταίνων
πρηΰνει φίλον ἦτορ ἄφαρ δέ οἱ ἠΰτ ἄνακτι
πείθονται καὶ χειρὸς ὅπη νεύσειε μύωπι
ῥίμφα διαΐσσουσιν ὁ δἄλλοτε νηὸς ὄπισθεν
πέμπει δεξιτερήν τοὺς δὄψεαι ἠΰτε παῖδας
ἀνδρὸς ἐπιφροσύνῃσι παλαισμοσύνης ἀνὰ χῶρον
τῇ καὶ τῇ θύνοντας ἐπίσκοπος ἔνθα κελεύει
ἀλλ ὅτε οἱ κομιδῆς μὲν ἅλις θήρη δὲ μέληται
δή ῥα τόθ ὁρμιὴν μὲν ἀναψάμενος χερὶ λαιῇ
ἕζεται ἀγκίστρου δὲ βέλος κρατερόν τε θοόν τε
ὁπλίζει καὶ τοὺς μὲν ἀπέτραπε χειρὶ κελεύων
πάντας ὁμῶς ἢ λᾶαν ἑλὼν ἔρριψε καθ ὕδωρ
οἱ δἐπὶ τῷ δύνουσιν ὀϊόμενοι βόσιν εἶναι
τῶν δἕνα μοῦνον ἔλειπεν ἀπόκριτον ὅν κἐθέλῃσι
δύσμορον ὑστατίοισι κεχαρμένον ἐν δείπνοισι
ἄγκιστρον μὲν ὄρεξεν ὑπεὶρ ἁλός αὐτὰρ ὅ γἄτην
καρπαλίμως ἥρπαξεν ὁ δἔσπασεν ἀμφοτέρῃσι
θερμὸς ἀνήρ ὠκεῖαν ἑλὼν καὶ ἐπίκλοπον ἄγρην
λήθει δἀνθιέων ἄλλον χορόν ἤν γὰρ ἴδωνται
ἢ σμαραγὴν ἀΐωσι δυσαγρέος ἑλκομένοιο
οὐκέτι οἱ τόσα δεῖπνα παρέσσεται ὥς κεν ἵκοιντο
αὖτις ὑποτροπάδην ἀπὸ δἔπτυσαν ἐχθήραντες
καὶ κομιδὴν καὶ χῶρον ὀλέθριον ἀλλά τις εἴη
ἴφθιμος κρατερῶς δὲ βιησάμενός μιν ἀνέλκοι
ἢ καὶ δεύτερος ἄλλος ἐφαπτέσθω καμάτοιο
ὧδε γὰρ οὐ φρονέοντες ἑὴν δολομήχανον ἄτην
αὐτοὶ πιανθέντες ἐοικότα πιαίνουσιν
αἰεὶ δεὖτ ἐθέλῃσθα παρέσσεται εὔστοχος ἄγρη
ἄλλοι δἰφθίμῳ τε βίῃ καὶ κάρτεϊ γυίων
πειθόμενοι μέγαν ἆθλον ἐπ ἀνθίῃ ὁπλίζονται
οὐ φιλίην οὐ σῖτα πονεύμενοι ἀλλ ἐς ἀκωκὴν
ἀγκίστρου σπεύδουσι καὶ ἠνορέῃ βιόωνται
χαλκοῦ μὲν σκληροῖο τετυγμένον ἠὲ σιδήρου
ἄγκιστρον πέλεται δίχα δὲ γλωχῖνες ἔχουσιν
ἀμφίδυμοι μέγα πεῖσμα λινόστροφον ἀμφὶ δἄρ αὐτῷ
λάβρακα ζώοντα παρήλασαν εἴ σφι παρείη
εἰ δὲ θάνοι τάχα οἵ τις ὑπὸ στόμα θῆκε μόλιβδον
δελφῖν ὃν καλέουσιν ὁ δὲ βρίθοντι μολίβδῳ
κλίνει τἀγκλίνει τε κάρη ζώοντι ἐοικώς
θώμιξ δὲ κρατερή τε καὶ εὔπλοκος ἀλλ ὅτε δοῦπον
ἀνθίαι εἰσαΐοντες ἀναθρώξωσι θαλάσσης
ἄλλοις μὲν μέλεται κώπης πόνος αὐτὰρ ὅ γἄκρης
ἐκ πρύμνης ἁλιεὺς δόλον ἀγκύλον εἰς ἅλα πέμπει
ἦκ ἀναδινεύων οἱ δαὐτίκα πάντες ἕπονται
νηΐ τε καὶ φεύγοντι δεδορκότες εἴκελον ἰχθὺν
σπεύδοντες μετὰ δαῖτα παραφθαδὸν ἀΐσσουσιν
ἀλλήλων φαίης κεν ἐπ ἀνέρα δήϊον ἄνδρα
γούνατ ἐλαφρίζειν πεφοβημένον οἱ δἄρα νίκης
ἐσθλῆς ἱμείρουσιν ὁ δἔξοχον ὅν κεν ἴδηται
ἀσπαλιεύς τῷ δαῖτα παρέσχεθεν αὐτὰρ ὁ λάβρως
δῶρα χανὼν δύσδωρα μετέδραμεν ἔνθεν ἔπειτα
ἀλκὴν ἀμφοτέρων θηήσεαι οἷος ἄεθλος
μαρναμένων ἀνδρός τε καὶ ἰχθύος ἑλκομένοιο
τοῦ μὲν γὰρ σθεναροί τε βραχίονες ἠδὲ μέτωπα
ὦμοί ταὐχένιοί τε παρασφύριοί τε τένοντες
ἀλκῇ κυμαίνουσι καὶ ἠνορέῃ τανύονται
αὐτὰρ ὅ γἀσχαλόων ὀδύνης ὕπο μάρναται ἰχθύς
ἕλκων αὖ ἐρύοντα βιώμενος εἰς ἅλα δῦναι
ἄσχετα μαιμώων ὁ δὲ κέκλεται ἄνδρας ἑταίρους
ἐμπίπτειν ἐλάτῃσι διωκομένης δἀκάτοιο
ἔμπαλιν ἐκ πρύμνης ὅλος ἕλκεται ἰχθύος ὁρμῇ
κλάζει δὁρμιή χειρὸς δἀπολείβεται αἷμα
πριομένης ὁ δἄρ οὔτι βαρύν μεθίησιν ἀγῶνα
ὡς δὲ δύω μεμαῶτες ὑπέρβιοι ἀνέρες ἀλκὴν
ἅμματ ἐπ ἀλλήλοισι τιταινόμενοι βιόωνται
ἑλκῦσαι ῥιπῇσιν ὀπισθοφόροις ἐρύοντες
δηρόν τἀμφότεροι καμάτων ἴσα μέτρα φέροντες
ἐμμενέως ἕλκουσι καὶ ἐμμενέως ἐρύονται
ὣς τοῖς ἰχθυβόλῳ τε καὶ ἰχθύϊ νεῖκος ὄρωρε
τοῦ μὲν ἀπαΐξαι τοῦ δἑλκέμεν ἱμείροντος
οὐ μέν μιν λείπουσιν ἐν ἄλγεσιν ἰχθύες ἄλλοι
ἀνθίαι ἀλλ ἐθέλουσιν ἀμυνέμεν ἐν δέ οἱ αὐτῷ
νῶτα βίῃ χρίμπτουσι καὶ ἐμπίπτουσιν ἕκαστος
ἄφρονες οὐδ ἐνόησαν ἑὸν τείροντες ἑταῖρον
πολλάκι καὶ θώμιγγα λιλαιόμενοι γενύεσσι
ῥῆξαι ἀμηχανόωσιν ἐπεὶ στόμα τοῖσιν ἄοπλον
ὀψὲ δέ μιν καμάτῳ τε καὶ ἄλγεσι μοχθίζοντα
πυκναῖς τεἰρεσίῃσι βιώμενος ἔσπασεν ἀνήρ
εἰ δἄρα οἱ καὶ τυτθὸν ὑπείξεται οὔ μιν ἔπειτα
ἐλεύσει τοῖον γὰρ ὑπερφίαλον σθένος αὐτῷ
πολλάκι δὀξύπρωρον ὑπὲρ ῥάχιν ἔτμαγε δάψας
ὁρμιήν ἀπὸ δᾖξε λιπὼν κενὸν ἀγρευτῆρα
τοῖον καὶ κάλλιχθυς ἔχει σθένος ἠδὲ γενέθλη
ὀρκύνων ὅσσοι τε δέμας κητώδεες ἄλλοι
πλάζονται τοίοις δὲ βραχίοσιν ἀγρώσσονται
ἄλλους δαὖ βρώμῃσι καὶ εἰλαπίνῃσι δολώσας
ἀγρώσσει ἁλιεύς ἀγαθὸς δέ οἱ ἔσσεται ἰχθὺς
κάνθαρος ὃς πέτρῃσιν ἀεὶ λεπρῇσι γέγηθε
κύρτον δὲ πλέξαιο περίδρομον ὅττι μέγιστον
τεύχων ἢ σπάρτοισιν Ἰβηρίσιν ἠὲ λύγοισι
ῥάβδους ἀμφιβαλών λευρὴ δέ οἱ εἴσοδος ἔστω
γαστήρ τεὐρυχανής δέλεαρ δέ οἱ ἔνδον ἐνείης
πούλυπον ἑρπυστὴν ἢ κάραβον ἐκ πυρὸς ἄμφω
ὀπταλέους κνίσση γὰρ ἐφέλκεται ἰχθύας εἴσω
ὧδε μὲν ἐντύνας πλεκτὸν δόλον ἐγγύθι πέτρης
δόχμιον ἀγκλίνοις ὕφαλον λόχον αὐτίκα δὀδμὴ
κάνθαρον ὀτρυνέει τε καὶ ἵξεται ἔνδοθι κύρτου
οὐ μάλα θαρσαλέος πρώτην ὁδόν ἀλλὰ τάχιστα
δαισάμενος παλίνορσος ἀπέδραμεν ἔνθεν ἔπειτα
κυρτεὺς μὲν κείνοισιν ἀεὶ νεοτερπέα φορβὴν
ἐντίθεται τοὺς δαἶψα δυσώνυμος ἐντὸς ἀγείρει
γαστήρ ἄλλον δἄλλος ἄγει σύνδορπον ἑταῖρον
ἤδη δἀτρομέοντες ἀολλέες ἔνδοθι κύρτου
ἀγρόμενοι πρόπαν ἦμαρ ἐνήμενοι ὥστε μέλαθρον
κτησάμενοι μίμνουσι κακὴν δεὕροντο καλιήν
οὔτι σαοφροσύνῃσι μεμηλότες ἥλικες ἄλλοι
κλητοί ταὐτόμολοί τε πανήμεροι ἀγερέθωνται
κτῆσιν ἀεὶ κείροντες ἀσημάντοιο δόμοιο
οἷα νέους ἀνίησι χαλίφρονας ἄκριτος ἥβη
ἐν δὲ κακοφροσύνῃσι κακὴν εὕραντο τελευτήν
ὣς τοῖς ἀγρομένοισι παρασχεδὸν ἵσταται ἄτη
ἡνίκα γὰρ πολλοί τε καὶ εὐλιπέες τελέθωσι
δὴ τότ ἀνὴρ κύρτοιο περὶ στόμα πῶμα καλύπτει
εὖ ἀραρός τοὺς δἔνδον ἐν ἕρκεϊ πεπτηῶτας
ὑστάτιον κνώσσοντας ἀνείρυσεν ὀψὲ δὄλεθρον
φρασσάμενοι σπαίρουσι καὶ ἐκδῦναι μεμάασι
νήπιοι οὐδ ἔτι κύρτον ὁμῶς εὔοικον ἔχουσιν
Ἄδμωσιν δἐπὶ κύρτον ὀπωρινὸν ὁπλίζονται
ὀΐσυνον μέσσοισι δἐν οἴδμασιν ὁρμίζουσι
νέρθεν ἀναψάμενοι τρητὸν λίθον εὐναστῆρα
φελλοὶ δὀχμάζουσιν ἄνω δόλον ἐν δέ οἱ αἰεὶ
τέσσαρας ἀκταίους διεροὺς κάχληκας ἱεῖσι
τοῖς δὲ διαινομένοισι περιτρέφεται γλαγόεσσα
μύξα θαλασσαίη τῆς ἵμερος ἰχθύας ἕλκει
βαιούς οὐτιδανούς λίχνον γένος οἱ δἀγέρονται
ἄδμωες δὁρόωντες ἔσω κοίλοιο μυχοῖο
ἀγρομένους τάχα πάντες ἐπί σφισιν ὡρμήθησαν
δαιτὸς ἐελδόμενοι τοὺς δοὐ κίχον ἀλλ ὑπόλισθον
ῥηϊδίως οἱ δοὔτι καὶ ἱέμενοί περ ἔχουσιν
αὖτις ὑπεκδῦναι πλεκτὸν λόχον ἀλλ ἑτέροισι
πήματα πορσύνοντες ἐπί σφισιν εὗρον ὄλεθρον
ὡς δέ τις ἐν ξυλόχοισιν ὀρέστερος ἀγροιώτης
θηρὶ πάγην ἤρτυνεν ἀπηνέϊ δἔνδοθι θυμῷ
δῆσε κυνὸς σφίγγων ἄπο μήδεα τοῦ δὀδύνῃσιν
ἠχήεις ὀρυμαγδὸς ἀπόπροθι τειρομένοιο
ἔρχεται ἀμφὶ δέ οἱ στένεται δρίος ἡ δἀΐουσα
πόρδαλις ἰάνθη τε καὶ ἔσσυται ἴχνος ἀϋτῆς
μαιομένη τάχα δἷξε καὶ ἔνθορε τὸν μὲν ἔπειτα
ὑψόσ ἀναρπάζει κρυπτὸς δόλος ἡ δἐνὶ βόθρῳ
εἰλεῖται προπεσοῦσα μέλει δέ οἱ οὐκέτι δαιτός
ἀλλὰ φόβου τῇ δοὔτις ὑπέκδυσίς ἐστιν ἑτοίμη
τοῖα καὶ ἄδμωες δειλοὶ πάθον ἀντὶ δὲ φορβῆς
πότμον ἐφωρμήσαντο καὶ Ἄϊδος ἕρκος ἄφυκτον
καὶ μέν τις θρίσσῃσιν ὁμῶς καὶ χαλκίσιν ἄγρην
φράσσατ ὀπωρινήν καὶ λαρινὸν εἷλε καὶ ἔθνη
τραχούρων κύρτον μὲν ὑπὸ σπάρτοισιν ὑφήνας
εὐπαγέως φρυκτῶν δὀρόβων ἐνεθήκατο μάζαν
οἴνῳ μυδαλέην εὐώδεϊ μίξε δὲ κούρης
δάκρυον Ἀσσυρίης Θειαντίδος ἥν ποτέ φασι
πατρὸς ἐρασσαμένην δυσμήχανον ἔργον ἀνύσσαι
ἐλθεῖν τἐς φιλότητα χολωσαμένης Ἀφροδίτης
ἀλλ ὅτε μιν καὶ δένδρον ἐπώνυμον ἐρρίζωσεν
αἶσα θεῶν γοάει τε καὶ ἣν ὀλοφύρεται ἄτην
δάκρυσι δευομένη λέκτρου χάριν ἧς ἐνιμίσγων
θεῖον ὀπὸν κύρτον μὲν ἐνορμίζει ῥοθίοισιν